Et F-16 jagerfly har i dag måttet nødlande over Vesterhavet kl. 14.30, skriver Forsvaret på sin hjemmeside.

Ifølge TV SYD er det sket som en kontrolleret nedstyrtning i farvandet ud for Rømø.

Forinden havde piloten skudt sig selv ud i faldskærm over øen, og han blev efterfølgende samlet op af én af Flyvevåbnets redningshelikopterer.

Jagerflyet fik ifølge TV Syd problemer med landingsstellet under takeoff fra basen i Skrydstrup, og da landingen dermed var umuliggjort, søgte piloten mod åbent farvand.

Forsvarets Havarikommission arbejder nu på at indsamle alle de tilgængelige oplysninger om hændelsen, skriver Forsvaret.

Piloten er ved godt helbred, og de pårørende er orienteret.

I øjeblikket arbejdes der på at indsamle alle tilgængelige oplysninger om hændelsen. Nu går Forsvarets Havarikommission sammen og begynder at gennemgå tilgængeligt materiale.